•Muut: Gasterix Omepratsol tilalle, Calcichew, Panadol, Mobilat 
•Kolesteroli: Simvastatin atorvastatiini tilalle 
2.CASE
84-v monisairas mies. Ongelmana mm heikko ravitsemus (kotona ei ruokaa, jota kotihoito asiakkaalle tarjoaisi) -> hoitoneuvottelu omaisten kanssa -> ohjeistus monipuolisen ravinnon hankkimiseen. Kauppasopimus tehtiin kotihoidon kanssa. Nyt ruoat tulevat kotiin. Kotihoito käy varmistamassa lounaan syönnin. Seurataan painoa ja verenpainetta. Tavoitteena ravinnonsaannin monipuolistaminen sekä alaraajavoiman ja tasapainon edistäminen, kävelyn lisääminen ja varmentuminen. Tarkoituksena tätä kautta saada ehkäistyksi kaatumisia. Ravitsemuksen parannuttua asiakas jaksoi harjoitella ohjattuna joka päivä (jumppaa, kävelyä, porrasharjoittelua). Fysioterapeutti käy kolme kertaa viikossa. Asiakkaan tasapaino ja alaraajavoimat paranivat. Liikkuminen ja omatoimisuus edistyivät > itsenäiset wc-käynnit mahdollistuivat, kastelu ja vaippojen tarve loppui > asiakkaan vireystila ja mieliala paranivat huomattavasti!



3.CASE
Kaisa Männikkö, 88-vuotias, asuu puolison kanssa. Puoliso toimii Kaisan omaishoitajana. Kaisalla on perussairauksina verenpainetauti ja Alzheimerin tauti, joita kotihoito hoitaa ja seuraa. Kaisa on kotihoidon pitkäaikainen asiakas. Kotihoito huolehtii Kaisan lääkehoidosta ja pesuavusta. Kaisa liikkuu kotona apuvälineen kanssa itsenäisesti, ulkoilee harvakseltaan. Muistisairauden takia muiden ymmärtäminen on hiukan heikentynyt, mutta ymmärtää pääpiirteittäin kehotukset ja muut ohjeet, joita hän tarvitsee suoriutuakseen päivittäisistä toiminnoista. Asioiden hoitamiseen liittyvät päivittäiset toiminnot, kuten raha-asiat ja aterioiden valmistaminen ovat siirtyneet muiden hoidettaviksi. Päätöksentekokyky on heikentynyt. Kotona Kaisa tykkää touhuta järjestelemällä tavaroita paikasta toiseen, mutta järjestelee samalla lääkkeitään ja jakaa niitä itse, jolloin esimerkiksi muistilääkkeen ottamisesta ei ole tarkkaa tietoa.


4.CASE
Hilla Salmijärvi,80-vuotias, asuu taajaman ulkopuolella omakotitalossa miehensä kanssa. Pojan perhe asuu samassa pihapiirissä. Perussairauksina Hillalla on aikuistyypin diabetes, sepelvaltimotauti, munuaisten vajaatoiminta, lisäkilpirauhasten liikatoiminta, verenpainetauti ja osteoporoosi, selkä -ja iskiaskipu. Lisäksi Hillalla on ollut useita virtsatieinfektioita. Lääkäri on nyt määrännyt hänelle antibioottikuurin virtsatieinfektioon. Sen kotihoito nyt jakaa erikseen kahden viikon ajan. Pesuapua Hilla saa kerran viikossa ja lääkkeiden jako tapahtuu myös kerran viikossa. Insuliinia Hilla ei halua pistää eikä omaiset uskalla pistoksia antaa. Hilla tarvitsee insuliinia vain aamuisin, jonka kotihoito käy pistämässä toistaiseksi. Samoin verensokerin tarkistuksen huolehtii kotihoito.Hilla on uusi  asiakas kotihoidon piirissä. Liikkuu sisällä sauvojen avulla itsenäisesti ja ulkona liikkumista välttelee, koska pelkää kaatuvansa. Portaat ovat vaikeita. Kokee kohtalaista kipua useassa kohdassa kehoa lähes päivittäin. Kipujen takia ruuanlaitto ja asioilla käynti ei onnistu. Lääkkeet Hilla ottaa itse dosetista huolellisesti paitsi sen insuliinin. Puoliso ja pojan perhe tekevät lähes kaiken Hillan puolesta.

5.CASE
Ulla Toivomaa,93-vuotias, leskirouva asuu yksin omakotitalossa. Ulla on kotihoidon asiakkaaksi tullut sairaalajakson jälkeen ja jäänyt sen jälkeen pitkäaikaiseksi asiakkaaksi. Perussairauksina sydämen vajaatoiminta, kaihi, krooninen flimmeri ja verenpainetauti. Lisäksi sairastanut aivohalvauksen sekä kaatumisen yhteydessä tullut lonkkamurtuma, joista kuntoutunut lähes täysin, mutta haava ei meinaa parantua. Hitaan paranemisen vuoksi haavasta otettiin näytteet ja siinä kasvaa nyt MRSA -bakteeri. Haavaa hoidetaan päivittäin lääkärin määräämän erillisen ohjeen mukaan. Samoin lääkäri on määrännyt kuumeen mittaamisen, RR-mittauksen ja pulssin seurannan. Myös useita virtsatieinfektioita ollut. Sen vuoksi on kehotettu juomaan riittävästi nesteitä. Ulla suoriutuu valtaosan päivästä itsenäisesti.
Liikkuminen kodin sisällä sujuu hyvin, mutta ulkoilua välttelee kaatumisen pelossa. Tarvitsee muistutusta lääkkeiden ottamisesta ja nesteen juomisesta. Kotihoito käy joka päivä tarkistamassa haavan tilan, mittaamassa kuumeen, verenpaineen ja pulssin sekä huolehtii lääkkeiden otosta. Ullan lapset ja lastenlapset käyvät säännöllisesti kylässä ja auttavat asioilla kuten kaupassa käynnissä tai siivouksessa. Ulla pärjää kuitenkin pääosin itsenäisesti päivittäisissä toiminnoissa, kuten ruuanlaitossa ja perushygieniasta huolehtimisessa. Yöllä Ulla saattaa heräillä useita kertoja ja olla sekava tai nähdä harhoja, mutta kotihoito ei käy öisin. \n\n6.CASE\nMatti Langinkoski, 78-vuotias, asuu yksin kerrostalossa, matka läheisten luo on pitkä, joten apua on tarjolla rajallisesti. Perussairauksina eturauhasen liikakasvu, eteisvärinä, pahanlaatuinen kasvain (hoito päättynyt, ei aktiivista syöpää), nivelrikko ja masennus. Kotihoito käy tarkistamassa vointia säännöllisesti ja antaa psykososiaalista tukea, koska Matti kokee yksinäisyyttä ja surua kuolleen vaimonsa menetyksestä. Matti vaatii muistutusta lääkkeiden ottamisesta, etenkin masennuslääkityksen, ja saattaa välillä sortua alkoholin käyttöön, mikä hankaloittaa yhteistyötä kotihoidon kanssa. Mattia on ohjeistettu liikkumaan mahdollisuuksien mukaan sekä sisällä että ulkona, mutta nivelsäryn vuoksi liikkuminen saattaa olla tuskaista. Matti pitää yhteyttä sukulaisiinsa puhelimitse ja yrittää käydä julkisen liikenteen avulla tapaamassa heitä silloin, kun kykenee ja jaksaa. Kotihoito tekee parhaansa tukien Mattia ja pyrkii ohjeistamaan lääkärin määräämien hoitojen ja terveellisten elämäntapojen noudattamisessa sekä kuuntelee ja koettaa auttaa Matin suruprosessin käsittelyssä. Matin tilannetta seurataan edelleen ja tarvittaessa hakeudutaan lääkärin vastaanotolle.